270 



Maade, at der ud af Frugtens Top kommer først en lang ugrenet 

 Kimrod. Af Kimbladene er kun det ene vel udviklet, det andet 

 er reduceret til et lille Skæl. Det udviklede Kimblads øvre Del 

 forbliver indesluttet i Frugten, medens dets lange Stilk vokser ud, 

 skydende Kimroden og Kimknoppen frem. Naar Kimknoppen er 

 kommen ud af Frugten og begynder at danne Stængel, svinder 

 Kimroden bort," og der dannes Birødder paa Stænglen; disse er 

 dels lange ugrenede Fæsterødder, dels fint fjerformet-grenede Vand- 

 rødder, der staar frit ud i Vandet. De sidder flere sammen ved 

 Bladfæsterne af smaa, skældannede, snart affaldende Undervands- 

 blade paa den straktleddede Stængel. De egentlige Blade findes 

 kun paa Stænglens øvre Del, hvor de danner en Roset; de er rude- 

 formede, indskaarne i Randen og har oppustede Bladstilke, der 

 tjener til at holde Rosetten flydende; i Bladhjørnerne sidder de 

 smaa Blomster enkeltvis. 



Planten er oftest aldeles ugrenet; dog kan der undertiden fra 

 samme Kimbladsaksel udgaa flere Stængler. Formeringen sker 

 alene ved Frugterne. 



I Nutiden findes Hornnød i Skandinavien kun voksende i en 

 lille Sø i det nordøstlige Skåne (Immeln), hvorfra den dog i de 

 allersidste Aar skal være forsvundet paa Grund af Plantesamleres 

 Uforstand og Begærlighed. I tidligere Tid var den udbredt over 

 den sydlige Del af Sverige og i Danmark; undertiden finder 

 man nemlig i Tørvemosernes nederste Lag en Mængde af dens 

 Frugter. En stor Del af disse Frugter afviger i Udseende fra 

 den nuværende skandinaviske Race (f. conocarpa F, Aresch., Fig. 5) 

 og staar nærmere ved den Race, der i Nutiden vokser i det 

 sydlige Mellem-Europa; men ogsaa den nulevende nordiske Race 

 findes i Moserne. Det er af disse Fund tydeligt, at vi her har at 

 gøre med en Plante, som er ved at uddø i Norden. Aarsagen 

 hertil maa først og fremmest søges i Klimaets Forandring; den 

 Gang Hornnødden var almindelig i det sydlige Skandinavien, har 

 Sommertemperaturen været højere, saaledes at Planten har haft 

 lettere ved at faa sine Frugter modne. Imidlertid har der ogsaa 

 været andre Aarsager, hvorved denne i det hele i Kampen for Til- 

 værelsen daarligt udrustede Plante er bleven trængt tilbage. Endnu 

 for et godt Aarhundrede siden omtales Planten fra andre syd- 

 svenske Søer, og at den er udryddet i disse, kan ikke skyldes 

 Klimaforværring, men snarere Menneskenes Indvirkning ; f. Eks. 

 maa man antage, at Vaaddragning hen over Søbunden kan gøre 

 betydelig Skade ved at tage Hornnødderne med i Nettets Masker. 



